Deur Lynelle Datum gepubliseer: 13 Augustus 2019 ♥1
‘n Diamant Diva is ‘n vrou wat ook opgelei word deur haar ma, en die mense wat haar lewe deel. Hetsy ‘n ouma, tante of enige vroulike figuur. By baie divas is hierdie vroulike rol selfs afwesig. En is haar uitkyk verskillend van ander…. ToekomsVenster: Om Jesus te volg vra ‘n kruis | Maroela Media
Lees Lukas 14:25-30
In hierdie gedeelte spel Jesus self uit wat dit inhou om een van sy dissipels of leerlinge te wees. In vers 27 sê Hy: “Iemand wat nie sy eie kruis dra en agter My aan kom nie, kan nie my dissipel wees nie.” So eenvoudig soos dit. Hierdie woorde impliseer ‘n paar baie belangrike voorwaardes vir ‘n lewe van dissipelskap.
In die eerste plek vra dit ‘n kruis. Wat beteken dit? Ons kruisig nie vandag meer mense nie, maar in die tyd van Jesus was dit ‘n baie algemene praktyk. Toe Hy hierdie woorde met die dissipels gedeel het, kon daar heel waarskynlik ‘n man met ‘n kruis op sy skouers verbygeloop het. Vir so ‘n man is daar geen toekoms nie en almal weet die dood wag op hom. Wat Jesus dus met hierdie woord wil sê, is dat as mense agter Hom aan wil kom, moet hulle bereid wees om aan hulle eie lewe te sterf. In Matteus 10 sê Hy hulle moet hulle eie lewe aflê. Hulle moet dus ophou om hulle lewens volgens hulle eie voorkeure te beplan.